1995L0059 — SL — 27.02.2010 — 003.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

DIREKTIVA SVETA 95/59/ES

z dne 27. novembra 1995

o davkih, razen prometnih davkov, ki vplivajo na porabo tobačnih izdelkov







SVET EVROPSKE UNIJE JE ob upoštevanju Pogodbe o ustanovitvi Evropske skupnosti in zlasti člena 99 Pogodbe, ob upoštevanju predloga Komisije, ob upoštevanju mnenja Evropskega parlamenta ( 1 ), ob upoštevanju mnenja Ekonomsko-socialnega odbora ( 2 ), (1) ker sta Direktiva Sveta 72/464/EGS z dne 19. decembra 1972 o davkih, razen prometnih davkov, ki vplivajo na porabo tobačnih izdelkov ( 3 ) in druga direktiva Sveta 79/32/EGS z dne 18. decembra 1978 o davkih, razen prometnih davkih, ki vplivajo na porabo tobačnih izdelkov ( 4 ) bistveno in večkrat spremenjeni; ker je zaradi racionalnosti in jasnosti omenjeni direktivi treba združiti v enotno besedilo; (2) ker je cilj Pogodbe vzpostavitev ekonomske unije, znotraj katere je zdrava konkurenca, katere značilnosti so podobne tistim na domačem trgu; glede tobačnih izdelkov doseganje tega cilja predpostavlja, da v državah članicah obdavčenje, ki vpliva na porabo izdelkov iz tega sektorja, ne izkrivlja pogojev konkurenčnosti in ne ovira prostega pretoka znotraj Skupnosti; (3) ker mora, kar zadeva trošarine, uskladitev struktur imeti za posledico konkurenco med različnimi kategorijami tobačnih izdelkov iz iste skupine, ki naj je obračunavanje davkov ne izkrivlja in mora pripeljati do odprtja nacionalnih trgov držav članic; (4) ker mora struktura trošarine od cigaret vključevati poleg specifične komponente, izračunane na enoto izdelka, tudi proporcionalno komponento, ki temelji na maloprodajni ceni, ki vključuje vse davke; ker ima prometni davek od cigaret enak učinek kot proporcionalna trošarina in je to dejstvo treba upoštevati pri določanju razmerja med specifično komponento trošarine in celotno davčno obremenitvijo; (5) ker je glede cigaret zgoraj omenjeni cilj najlaže doseči s sistemom, ki omogoča postopno upadanje davčne obremenitve in ker mora biti za ta namen davek od teh izdelkov sestavljen iz proporcionalne trošarine in specifične trošarine, znesek katere določi vsaka država članica v skladu z merili Skupnosti; (6) ker je treba strukture trošarin od tobačnih izdelkov usklajevati postopoma; (7) ker konkurenca zahteva sistem svobodnega oblikovanja cen za vse skupine tobačnih izdelkov; (8) ker je več vrst tobačnih izdelkov, ki se med seboj razlikujejo po značilnostih in po načinu uporabe; (9) ker je te različne vrste tobačnih izdelkov treba definirati; (10) ker je zaradi gospodarskih razlogov treba nekaterim državam omogočiti začasna odstopanja; (11) ker je treba razlikovati med drobno rezanim tobakom za zvijanje cigaret in drugim tobakom za kajenje; (12) ker je kot proizvajalca treba opredeliti vsako fizično ali pravno osebo, ki tobačne izdelke dejansko proizvaja in določiti najvišjo maloprodajno ceno za vsako od držav članic, v kateri se zadevni izdelki sprostijo v porabo; (13) ker večina držav članic za nekatere vrste tobačnih izdelkov glede na njihovo uporabo odobrava oprostitve plačila trošarine ali vračila trošarin in ker je take oprostitve ali vračila treba določiti v tej direktivi; (14) ker je zvitke tobaka, ki se po preprosti predelavi lahko pokadijo takšni kot so, prav tako treba šteti za cigarete zaradi enotnega obdavčenja teh izdelkov; (15) ker Zvezna republika Nemčija najdlje do 31. decembra 1998 lahko obdavčuje zvitke tobaka najmanj po stopnji ali z zneskom, ki se uporablja za drobno rezan tobak za zvijanje cigaret; (16) ker ta direktiva ne sme vplivati na obveznosti držav članic glede rokov za izvajanje direktiv iz Priloge I, del B, SPREJEL NASLEDNJO DIREKTIVO:







NASLOV I

Splošna načela

Člen 1

1. Struktura trošarine, s katero države članice obdavčijo tobačne izdelke, se uskladi v nekaj stopnjah.

2. Ta direktiva določa splošna načela te uskladitve, pa tudi posebna merila, ki se uporabijo v času postopnega usklajevanja.

3. O prehodu iz ene stopnje usklajevanja v drugo, odloči Svet na predlog Komisije, pri čemer upošteva, kako na trenutno stopnjo učinkujejo ukrepi, ki jih države članice uvedejo v svoj trošarinski sistem zaradi uskladitve z določbami, ki se uporabljajo na tej stopnji. Prehod iz ene stopnje v drugo se lahko odloži, zlasti če je verjetno, da bi v neki državi članici povzročil nesorazmerne izgube prihodkov.

Člen 2

1. Za tobačne izdelke se štejejo:

(a) cigarete;

(b) cigare in cigarilosi;

(c) tobak za kajenje — drobno rezan tobak za zvijanje cigaret, — drug tobak za kajenje;

kot so določeni v členih 3 do 7.

2. Svet na predlog Komisije sprejme določbe, potrebne, da se določi način opredelitve tobačnih izdelkov in razvrstitve v skupine.

3. Ne glede na veljavne določbe Skupnosti, opredelitve iz členov 3 do 7 ne vplivajo na izbiro sistema ali ravni obdavčevanja, ki se uporabi za različne skupine izdelkov iz teh členov.

▼M3

Člen 3

1. Če se lahko kadijo in so, glede na svoje lastnosti in običajna pričakovanja potrošnika, namenjeni izključno za kajenje takšni kot so, se za cigare in cigarilose štejejo:

(a) zvitki tobaka z zunanjim ovojem iz naravnega tobaka;

(b) zvitki tobaka z zdrobljeno mešanico polnila in zunanjim ovojem običajne barve cigare iz rekonstituiranega tobaka, ki v celoti ovija izdelek, vključno s filtrom, kjer je to primerno, ne pa tudi ustnika pri cigarah z ustnikom, katerih teža enote, ki ne vključuje filtra ali ustnika, je najmanj 2,3 g in največ 10 g, obseg pa na najmanj eni tretjini dolžine ni manjši od 34 mm.

2. Nemčija in Madžarska lahko z odstopanjem od odstavka 1 do 31. decembra 2014 še naprej uporabljata člen 3 Direktive 95/59/ES, kakor je bila spremenjena z Direktivo 2002/10/ES.

▼B

Člen 4

1. Za cigarete se štejejo:

(a) zvitki tobaka, ki se lahko pokadijo takšni kot so, in se ne uvrščajo med cigare ali cigarilose v skladu s členom 3;

(b) zvitki tobaka, ki se na preprost neindustrijski način vstavijo v tulce iz cigaretnega papirja;

(c) zvitki tobaka, ki se na preprost neindustrijski način zavijejo v cigaretni papir.

►M1 Do vključno 31. decembra 2001 ◄ lahko Zvezna republika Nemčija zvitke tobaka iz točke (b) obdavči najmanj po stopnji ali z zneskom, ki se uporablja za drobno rezan tobak za zvijanje cigaret.

▼M3

2. Zvitek tobaka iz odstavka 1 se za trošarinske namene šteje kot dve cigareti, če dolžina zvitka tobaka brez filtra ali ustnika presega 8 cm, ni pa daljša od 11 cm, kot tri cigarete pa, če dolžina zvitka tobaka brez filtra ali ustnika presega 11 cm, ni pa daljša od 14 cm, in tako dalje.

▼B

Člen 5

Za tobak za kajenje se šteje:

1. tobak, ki je rezan ali kako drugače razkosan, zvit ali stisnjen v kose in ga je mogoče kaditi brez nadaljnje industrijske obdelave;

▼M3

2. tobačni odpadki, dani v drobno prodajo, ki se lahko kadijo in niso vključeni v člena 3 in 4. Za namene tega člena veljajo kot „tobačni odpadki“ ostanki od tobačnih listov in stranski proizvodi, pridobljeni pri predelavi tobaka ali proizvodnji tobačnih izdelkov.

▼B

Člen 6

Tobak za kajenje, kot je opredeljen v členu 5, v katerem je glede na težo tobačnih delcev več kot 25 % tobačnih delcev širokih manj kot ►M3 1,5 milimetra ◄ , se šteje kot drobno rezan tobak za zvijanje cigaret. Države članice, ki 1. januarja 1993 ne uporabljajo takega rezanja v širini ►M3 1,5 milimetra ◄ , se tej določbi prilagodijo do 31. decembra 1997.

Države članice lahko tudi tobak za kajenje, v katerem je glede na težo tobačnih delcev več kot 25 % tobačnih delcev širših ►M3 od 1,5 milimetra ali več ◄ in ki se je prodal ali je namenjen prodaji za zvijanje cigaret, štejejo za drobno rezan tobak za zvijanje cigaret.

Člen 7

▼M3

1. Izdelki, ki deloma vsebujejo snovi, ki niso tobak, sicer pa izpolnjujejo merila iz člena 3, se štejejo za cigare in cigarilose.

▼B

2. Izdelki, ki v celoti ali deloma vsebujejo snovi, ki niso tobak, sicer pa so v skladu z merili iz členov 4 ali 5, se obravnavajo kot cigarete in tobak za kajenje.

Ne glede na prvi pododstavek se izdelki, ki ne vsebujejo tobaka in se uporabljajo izključno v medicinske namene, ne štejejo za tobačne izdelke.

Člen 8

1. Cigarete, proizvedene v Skupnosti in tiste, uvožene iz držav nečlanic se obdavčijo s proporcionalno trošarino, izračunano glede na najvišjo maloprodajno ceno, vključno s carinami, in tudi s specifično trošarino, ki se izračuna po enoti izdelka.

2. Odstotek proporcionalne trošarine in znesek specifične trošarine sta za vse cigarete enaka.

3. Na končni stopnji usklajevanja struktur se za cigarete v vseh državah članicah določi enako razmerje med specifično trošarino, zneskom proporcionalne trošarine in prometnim davkom, tako da lestvica drobnoprodajnih cen primerno odraža razlike med prodajnimi cenami proizvajalcev.

▼M3

4. Kjer je potrebno, lahko trošarina za cigarete vsebuje najnižjo davčno obremenitev pod pogojem, da se mešana struktura obdavčitve in razpon specifičnega delnega zneska trošarine dosledno spoštujeta v skladu s členom 16.

▼B

Člen 9

1. Fizična ali pravna oseba s sedežem v Skupnosti, ki predela tobak v končne izdelke, pripravljene za maloprodajo, se šteje za proizvajalca.

Proizvajalci oziroma njihovi zastopniki ali pooblaščeni posredniki v Skupnosti in uvozniki tobaka iz držav nečlanic lahko svobodno določijo najvišjo drobnoprodajno ceno za vsak svoj izdelek in za vsako državo članico, v kateri se zadevni izdelki sprostijo v porabo.

Vendar pa drugi odstavek ne sme ovirati delovanja nacionalnih pravnih sistemov glede nadzora cen ali upoštevanja predpisanih cen, če so sistemi združljivi z zakonodajo Skupnosti.

2. Da bi olajšale obračunavanje trošarine, države članice za vsako skupino tobačnih izdelkov lahko določijo lestvico drobnoprodajnih cen, pod pogojem, da ima vsaka lestvica zadosten razpon in raznolikost proizvodov, ki se dejansko sklada z raznolikostjo proizvodov v Skupnosti. Vsaka lestvica velja za vse izdelke iz skupine tobačnih izdelkov, na katere se nanaša, brez razlikovanja na podlagi kakovosti, opreme, izvora izdelkov ali uporabljenih materialov, značilnosti podjetij ali drugih meril.

Člen 10

1. Pravila za pobiranje trošarine se uskladijo najkasneje na zadnji stopnji. V predhodnih stopnjah se trošarina načeloma pobira z davčnimi znamkami. Če države članice pobirajo trošarino s pomočjo davčnih znamk, morajo te znamke dati na razpolago proizvajalcem in trgovcem v drugih državah članicah. Če države članice pobirajo trošarino na drugačen način, morajo zagotoviti, da nobena ovira, ne administrativna ne tehnična, ne vpliva na tako trgovino med državami članicami.

2. Za uvoznike in domače proizvajalce tobačnih izdelkov velja glede podrobnih pravil za obračun in plačilo trošarine sistem, določen v odstavku 1.

Člen 11

Spodaj našteti izdelki so lahko oproščeni plačila trošarine ali se od njih že plačana trošarina lahko vrne:

(a) denaturirani tobačni izdelki za industrijsko ali hortikulturno uporabo;

(b) tobačni izdelki, uničeni pod upravnim nadzorom;

(c) tobačni izdelki, ki so namenjeni izključno za znanstvena testiranja in testiranja kakovosti izdelkov;

(d) tobačni izdelki, ki jih proizvajalec predela.

Države članice določijo pogoje in formalnosti, ki veljajo za zgoraj omenjene oprostitve ali vračila.







NASLOV II

Posebne določbe, ki se uporabljajo med prvo stopnjo usklajevanja

Člen 12

1. Ob upoštevanju člena 1(3) traja prva stopnja usklajevanja struktur trošarin od tobačnih izdelkov šestdeset mesecev, z začetkom 1. julija 1973.

2. Med prvo stopnjo usklajevanja se uporabljata člena 13 in 14.

Člen 13

1. Znesek specifične trošarine, obračunan od cigaret, se prvič določi glede na najbolje prodajane cigarete v skladu s podatki, ki so na voljo na dan 1. januarja 1973.

2. Ne glede na končno rešitev glede razmerja med specifično in proporcionalno komponento, znesek iz odstavka 1 ne sme biti nižji od 5 % ali višji od 75 % skupnega zneska proporcionalne in specifične trošarine, obračunane od teh cigaret.

3. Če se trošarina od cenovne kategorije iz odstavka 1 po 1. januarju 1973 spremeni, se znesek specifične trošarine določi glede na novo davčno obremenitev cigaret iz odstavka 1.

Člen 14

Ne glede na člen 8(1) vsaka država članica iz osnove za izračun proporcionalne trošarine od cigaret lahko izloči carino.







NASLOV III

Posebne določbe, ki se uporabljajo med drugo stopnjo usklajevanja

Člen 15

1. Druga stopnja usklajevanja struktur trošarin od tobačnih izdelkov se začne 1. julija 1978.

2. Med drugo stopnjo usklajevanja se uporablja člen 16.

▼M3

Člen 16

1. Odstotek specifičnega delnega zneska trošarine v znesku celotne davčne obremenitve za cigarete se določi glede na ponderirano povprečno maloprodajno ceno.

2. Ponderirana povprečna maloprodajna cena se izračuna glede na skupno vrednost vseh cigaret, sproščenih v porabo, ki temelji na maloprodajni ceni, vključno z vsemi davki, deljeno s skupno količino cigaret, sproščenih v porabo. Določi se jo vsako leto najkasneje do 1. marca na podlagi podatkov o skupni količini cigaret, sproščenih v porabo, v prejšnjem koledarskem letu.

3. Do 31. decembra 2013 specifična komponenta trošarine ne sme biti nižja od 5 % in višja od 76,5 % zneska celotne davčne obremenitve, ki je sestavljena iz:

(a) specifične trošarine;

(b) proporcionalne trošarine in davka na dodano vrednost, obračunanih od ponderirane povprečne maloprodajne cene.

4. Od 1. januarja 2014 specifična komponenta trošarine za cigarete ne sme biti nižja od 7,5 % in višja od 76,5 % zneska celotne davčne obremenitve, ki je sestavljena iz:

(a) specifične trošarine;

(b) proporcionalne trošarine in davka na dodano vrednost, obračunanih od ponderirane povprečne maloprodajne cene.

5. Z odstopanjem od odstavkov 3 in 4 pri spremembi ponderirane povprečne maloprodajne cene cigaret v državi članici, ki povzroči, da se specifična komponenta trošarine, izražena v odstotku od celotne davčne obremenitve, zniža pod 5 % oziroma 7,5 %, odvisno od primera, ali zviša nad 76,5 % celotne davčne obremenitve, tej državi ni treba prilagoditi zneska specifične trošarine do 1. januarja drugega leta po letu, v katerem je prišlo do spremembe.

6. Ne glede na člen 8(1) lahko države članice iz osnove za izračun proporcionalne trošarine za cigarete izločijo carino.

7. Ob upoštevanju odstavkov 3, 4, 5 in 6 lahko države članice obračunajo najnižjo trošarino za cigarete.

▼B







NASLOV IV

Končne določbe

▼M3 —————

▼B

Člen 18

Države članice predložijo Komisiji besedila temeljnih določb nacionalne zakonodaje, sprejetih na področju, ki ga ureja ta direktiva.

Člen 19

1. Direktive, naštete v Prilogi I, del A, se razveljavijo, brez poseganja v obveznosti držav članic glede rokov za izvajanje, določenih v Prilogi I, del B.

2. Sklicevanje na razveljavljene direktive se šteje za sklicevanje na to direktivo in se uporabi v skladu s tabelo ujemanja iz Priloge II.

Člen 20

Ta direktiva začne veljati dvajseti dan po objavi v Uradnem listu Evropskih skupnosti.

Člen 21

Ta direktiva je naslovljena na države članice.









PRILOGA I

DEL A

RAZVELJAVLJENE DIREKTIVE

(omenjene v členu 19)

1. Direktiva 72/464/EGS

2. Direktiva 79/32/EGS

in njune spremembe:

— Direktiva 74/318/EGS

— Direktiva 75/786/EGS

— Direktiva 76/911/EGS

— Direktiva 77/805/EGS

— Direktiva 80/369/EGS

— Direktiva 80/1275/EGS

— Direktiva 81/463/EGS

— Direktiva 82/2/EGS

— Direktiva 82/877/EGS

— Direktiva 84/217/EGS

— Direktiva 86/246/EGS

— Direktiva 92/78/EGS.

DEL B







Direktiva Roki za prenos – 72/464/EGS 1.7.1973 (1) – 79/32/EGS 1.1.1980 – 74/318/EGS – 75/786/EGS – 76/911/EGS – 77/805/EGS – 80/369/EGS – 80/1275/EGS – 81/463/EGS – 82/2/EGS – 82/877/EGS – 84/217/EGS – 86/246/EGS 1.1.1986 – 92/78/EGS 31.12.1992 (1) Združeno kraljestvo in Irska sta ta rok lahko odložili do 31. decembra 1977.









PRILOGA II







TABELA UJEMANJA Ta direktiva Direktiva 72/464/EGS Direktiva 79/32/EGS Naslov I Naslov I člen 1, (1) in (2) člen 1, (1) in (2) člen 1, (3) člen 1, (4) člen 2, (1) in (2) člen 3, (1) in (2) člen 1, (1) člen 2, (3) člen 1, (2) člen 3 člen 2 člen 4 člen 3 člen 5 člen 4 člen 6 člen 4a člen 7 člen 7 člen 8 člen 4 člen 9 člen 5 člen 10 člen 6 člen 11 člen 6a Naslov II Naslov II člen 12 člen 7 člen 13 člen 8 člen 14 člen 9 Naslov III Naslov IIa člen 15 člen 10a člen 16 člen 10b Naslov IV Naslov III člen 17 člen 11 člen 18 člen 12, (2) člen 19 – – člen 20 – – člen 21 člen 13 člen 10